ADR-kurset er nødvendig for personer som arbeider med transport av farlig gods på vei. Dette inkluderer sjåfører av kjøretøy som frakter farlige materialer, samt andre ansatte som er involvert i laste- og losseprosesser, merking og håndtering av slike gods. Sertifiseringen sikrer at disse personene har nødvendig kunnskap om sikkerhetsprosedyrer og regelverk som gjelder for transport av farlig gods.
Det er i tillegg krav til spesialiseringskurs for de sjåførene som skal frakte farlig gods i tank, eksplosivt og/eller radioaktivt materiale.
De virksomhetene som kommer i befatning med transport av farlig gods, skal utpeke en sikkerhetsrådgiver. Sikkerhetsrådgiveren skal ha gjennomgått opplæring og bestått eksamen for sikkerhetsrådgivere. Eksamen administreres av Norsk brannvernforening.